ΑΠΟΦΑΣΕΙΣ
Αριθμ. 4624
Κύρωση τμήματος υφιστάμενου δικτύου κοινοχρήστων χώρων σύμφωνα με το άρθρο 35 του
ν. 3937/2011 (A’ 60), εντός των ορίων του οικισμού Ατελιού Βάρης, Δήμου Σύρου -Ερμούπο-
λης, νήσου Σύρου, Ν. Κυκλάδων, Περιφέρειας Νοτίου Αιγαίου.
Η ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ
Έχοντας υπόψη:
1. Τις διατάξεις του ν.δ της 17-7-1923 «Περί σχεδίων
πόλεων, κωμών και συνοικισμών του Κράτους και οικοδομής αυτών» (A’ 228).
2. Τις διατάξεις των άρθρων 6, 6Α, 6Β και 280 του
ν. 3852/2010 «Νέα Αρχιτεκτονική της Αυτοδιοίκησης
και της Αποκεντρωμένης Διοίκησης-Πρόγραμμα Καλλικράτης» (A’ 87).
3. Τις διατάξεις του π.δ. 143/2010 «Οργανισμός της
Αποκεντρωμένης Διοίκησης Αιγαίου», (A’ 236).
4. Την παρ. 5 του άρθρου 42 του ν. 1337/1983 «Επέκταση των πολεοδομικών σχεδίων Οικιστική ανάπτυξη
και σχετικές ρυθμίσεις» (A’ 33).
5. Το άρθρο 6 του π.δ. της 24-4/3-5-1985 «Τρόπος
καθορισμού ορίων οικισμών της χώρας μέχρι 2.000
κατοίκους, κατηγορίες αυτών και καθορισμός όρων και
περιορισμών δόμησής τους» (Δ’ 181).
6. Την υπ’ αρ. 1828/2008 απόφαση του ΣτΕ.
7. Το άρθρο 35 του ν. 3937/2011 «Διατήρηση της βιοποικιλότητας και άλλες διατάξεις» (Α’ 60).
8. Α. Την παρ. 16 του άρθρου 42 του ν. 4030/2011
«Νέος τρόπος έκδοσης αδειών δόμησης, ελέγχου κατασκευών και λοιπές διατάξεις» (Α’ 249).
Β. Τον ν. 4495/2017 «Έλεγχος και προστασία του Δομημένου Περιβάλλοντος και άλλες διατάξεις» (Α’ 167).
9. Την υπ’ αρ. 39608/14-9-2011, απόφαση του Αναπληρωτή Υπουργού Περιβάλλοντος, Ενέργειας και Κλιματικής
Αλλαγής, «Έγκριση τεχνικών προδιαγραφών σύνταξης διαγραμμάτων ή άλλων μελετών που απαιτούνται και καθο-
ρισμός περιεχομένου και στοιχείων που περιλαμβάνονται
και αποτυπώνονται για την εφαρμογή της παραγράφου 1
του άρθρου 35 του ν. 3937/2011 (Α’ 60)» (Β’ 2200).
10. Την από 21-06-2012 Εγκύκλιο 12 της Διεύθυνσης
Πολεοδομικού Σχεδιασμού του Υπουργείου Περιβάλλοντος Ενέργεια και Κλιματικής Αλλαγής (ΥΠΕΚΑ) «Οδηγίες
και διευκρινίσεις για την κύρωση δικτύου κοινοχρήστων
χώρων».
11. Το άρθρο 10 του ν. 4164/2013 (Α’ 156).
12. Το υπ’ αρ. 5491/31-1-2014 έγγραφο του Πολεοδομικού Σχεδιασμού του ΥΠΕΚΑ «Διαδικασία κύρωσης
δικτύου κοινοχρήστων χώρων άρθρο 35 του ν. 3937/2011
μεταγραφή συμβολαιογραφικών πράξεων παραχώρησης εδαφικών λωρίδων».
13. Την παρ. 18α του άρθρου 10 του ν. 4315/2014
(Α’ 269).
14. Την υπό στοιχεία Τ.Π. οικ. 4535/9-7-1986 απόφαση
της Νομάρχη Κυκλάδων «Καθορισμός ορίων, όρων και
περιορισμών δόμησης και κατηγορία των οικισμών: [1)
Πάγος, Αγρός, Μεσσαριά, Παρακοπή Κοινότητας Πάγου.
2) Βήσσας Κοινότητας Φοίνικα, 3) Άδειατα Κοινότητας
Ποσειδωνίας, 4) Ατελιού-Βάρης Κοινότητας Βάρης, 5)
Επισκοπείο Δήμου Άνω Σύρου, 6) Μύτικας, Παπούρι,
Αη Μιχάλης, Βουνί, Χαλανδρανή, φοινικιά Δήμου Άνω
Σύρου, 7) Δανακός Κοινότητας Γαλησσά, 8) Τάλαντα
Κοινότητας Μάννα, 9) Χρούσσα, Περδίκι Κοινότητας
Χρούσσων» (Δ’ 1099).
15. Την υπό στοιχεία ΤΠ 4029/30-11-1994 απόφαση
Νομάρχη Κυκλάδων «Επανακαθορισμός ορίων θυλάκων οικισμού Ατελιού Βάρης Ν. Σύρου Ν. Κυκλάδων»
(Δ’ 1299).
16. Το υπ’ αρ. οικ.2581/27-9-2022 έγγραφο του Τμήματος Πολεοδομικού Σχεδιασμού της Διεύθυνσης Πολεο-
δομίας Δήμου Σύρου-Ερμούπολης, με το οποίο διαβιβάστηκε στην Υπηρεσία μας ο φάκελος του θέματος με
τους λόγους προς κύρωση προς την Υπηρεσία μας και
αναφορά στο γεγονός ότι δεν υποβλήθηκαν ενστάσεις.
17. Το υπ’ αρ. 61838/14-12-2022 έγγραφο της Διεύθυνσης ΠΕ.ΧΩ.ΣΧ. Νοτίου Αιγαίου της Αποκεντρωμένης
Διοίκησης Αιγαίου, με το οποίο ζητήθηκαν συμπληρωματικά στοιχεία.
18. Την υπ’ αρ. πρωτ. ΑΔΑι 851/12-01-2023 αίτηση των:
1) Προκοπίου Α και Ξυλωμένου Γ. 2) Καρβώνη Ι. και Καρβώνη Μ. 3) Μουστάκα Γλυκερίας, 4) Μπουρίκα Αντωνίου,
5) Νακέλη Μ. και Νακέλη Χ. με την οποία προσκομίσθηκαν συμπληρωματικά στοιχεία.
19. Την υπ’ αρ. πρωτ. 1789/16-7-2021 της Διεύθυνσης
Υπηρεσίας Δόμησης Δήμου Σύρου-Ερμούπολης αίτηση
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
9 Μαρτίου 2023
ΤΕΥΧΟΣ  ΤΕΤΑΡΤΟ
Αρ. Φύλλου 163
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 163/09.03.2023
των: 1) Προκοπίου Α. και Ξυλωμενου Γ. 2) Καρβώνη Ι.
και Καρβώνη Μ. 3) Μουστάκα Γλυκερίας 4) Μπουρίκα
Αντωνίου 5) Νακέλη Μ. και Νακέλη Χ., προς την Υπηρεσία Δόμησης Δήμου Σύρου-Ερμούπολης, με την οποία
αιτούνται τις δικές τους ενέργειες προκειμένου να κυρωθεί δίκτυο κοινοχρήστων χώρων στην περιοχή ιδιο-
κτησιών τους, στην περιοχή Ατελιού Βάρης του Δήμου
Σύρου-Ερμούπολης.
20. Την υπ΄αρ. πρωτ. 1510/27-5-2022 της Διεύθυνσης
Πολεοδομίας Δήμου Σύρου-Ερμούπολης  αίτηση των: 1)
Προκοπίου Α. και Ξυλωμενου Γ. 2) Καρβώνη Ι. και Καρβώνη Μ. 3) Μουστάκα Γλυκερίας 4) Μπουρίκα Αντωνίου
5) Νακελης Μ. και Νακελη Χ., προς την Υπηρεσία Δόμησης Δήμου Σύρου-Ερμούπολης, με την οποία κατέθεσαν
συνημμένα πρόσθετα δικαιολογητικά για την ολοκλήρωση του ελέγχου της υπ’ αρ. 1789/16-7-2021 αίτησης,
ώστε να ακολουθηθεί η διαδικασία κύρωσης σύμφωνα
με το άρθρο 35 του ν. 3937/2011 (Α’ 60).
21. Την από 22-06-2022 τεχνική Έκθεση του Διπλωματούχου Πολιτικού Μηχανικού Ισίδωρου Ροσσολάτου.
22. Την φωτογραφική αποτύπωση όπως φαίνεται στο
από Μάρτιο 2021 Τοπογραφικό Διάγραμμα του Πολιτικού Μηχανικού Ισίδωρου Ροσσολάτου.
23. Την αεροφωτογραφία οριοθέτησης του οικισμού
Ατελιού Βάρης ως ακριβές αντίγραφο από το αρχείο της
Υπηρεσίας Δόμησης Δήμου Σύρου-Ερμούπολης με προσαρτημένη διαφάνεια του προς κύρωση οδικού δικτύου.
24. Την υπ’ αρ. οικ.2044/25-7-2022 πρόσκληση του
Τμήματος Πολεοδομικού Σχεδιασμού της Διεύθυνσης
Πολεοδομίας του Δήμου Σύρου-Ερμούπολης, σύμφωνα
με την οποία καλούν τους ενδιαφερόμενους να υποβάλλουν στοιχεία για τη διόρθωση τυχόν σφαλμάτων ή την
συμπλήρωση ελλείψεων της αποτύπωσης του υφιστάμενου κοινόχρηστου χώρου του εντός του οικισμού
Βάρης Δήμου Σύρου-Ερμούπολης που συνοδεύει την
υπ’ αρ. 168/2022 απόφαση του Δημοτικού Συμβουλίου,
για την διαδικασία κύρωσης κοινόχρηστου χώρου, όπως
ορίζεται στο άρθρο 35 του ν. 3937/2011 (Α’ 60), με την
οποία ενημερώνει ότι το διάγραμμα έχει επίσης αναρτηθεί στην ιστοσελίδα του Δήμου Σύρου -Ερμούπολης.
25. Το υπ’ αρ. 1789/1-7-2022 έγγραφο του Τμήματος
Πολεοδομικού Σχεδιασμού της Διεύθυνσης Πολεοδομίας του Δήμου Σύρου-Ερμούπολης προς το Δημοτικό
Συμβούλιο Δήμου Σύρου-Ερμούπολης «Εισήγηση της
Διεύθυνσης Πολεοδομίας σχετικά με κύρωση κοινόχρηστου χώρου».
26. Το απόσπασμα από το πρακτικό της 18-07-2022
υπ’ αρ. 19 Συνεδρίασης του Δημοτικού Συμβουλίου
Σύρου-Ερμούπολης που περιέχει την υπ’ αρ. 168/2022
απόφαση του Δημοτικού Συμβουλίου Δήμου ΣύρουΕρμούπολης «Έγκριση κύρωσης κοινόχρηστου χώρου
στον οικισμό Βάρης, ν. Σύρου».
27. Τα φύλλα των εφημερίδων «Κοινή Γνώμη» της
16.9.2022 και «Ο ΛΟΓΟΣ των Κυκλάδων» της 28.07.2022,
στα οποία δημοσιεύθηκε η πιο πάνω Πρόσκληση (σχετ.
24) για την κύρωση, του Τμήματος Πολεοδομικού Σχεδιασμού της Διεύθυνσης Πολεοδομίας του Δήμου Σύρου-
Ερμούπολης.
28. Την παραχώρηση λωρίδας γης σε κοινή χρήση
υπέρ του Δήμου για την δημιουργία Κοινόχρηστου χώρου με τη συμβολαιογραφική πράξη 4.060/30-11-2005
της Συμβολαιογράφου Ερμούπολης Μαρίας ΤσάνταΧρηστίδη (τμήμα οδού συνολικού μήκους 155,24 μ.)
το οποίο προέκυψε από παραχώρηση σε κοινή χρήση λωρίδας των οικοπέδων με ΚΑΕΚ 290240907072,
ΚΑΕΚ290240907070, ΚΑΕΚ 290240907067, ΚΑΕΚ
290240907065 και ΚΑΕΚ290240907071 προκειμένου
να εξυπηρετηθούν οι οικιστικές ανάγκες του οικισμού.
29. Το γεγονός ότι ο δρόμος προς κύρωση συνδέεται
με υφιστάμενο οδικό δίκτυο προϋφιστάμενο του 1985,
η παλαιότητα του οποίου (πριν του 1985) αποδεικνύεται από το γεγονός ότι φαίνεται στην αεροφωτογραφία
που συνοδεύει την απόφαση οριοθέτησης του οικισμού
Ατελιού-Βάρης.
30. Το γεγονός ότι οι υπάρχοντες δημοτικοί οδοί με
ΚΑΕΚ 29024ΕΚ00062 και ΚΑΕΚ 29024ΕΚ00133 ανατολικά
και δυτικά του προς κύρωση δρόμου προϋπάρχουν του
1985 όπως φαίνεται και στο χάρτη ορίων του οικισμού
Ατελιού.
31. Τη με αυξ. αρ. 1171, υπ΄αρ. 1607/28-3-2000, [από
13-4-2000] έγκριση κατάτμησης της Πολεοδομίας της
Νομαρχιακής Αυτοδιοίκησης Κυκλάδων.
32. Το γεγονός ότι από τις διατάξεις της παρούσας
διαπιστωτικής διοικητικής πράξης δεν προκαλείται δαπάνη εις βάρος του κρατικού προϋπολογισμού και του
οικείου ΟΤΑ.
33. Την υπ’ αρ. οικ. 81434/9157/31-12-2013 απόφαση
του Γενικού Γραμματέα Αποκεντρωμένης Διοίκησης Αιγαίου «Αναπλήρωση Προϊσταμένου Γενικής Διεύθυνσης
Χωροταξικής και Περιβαλλοντικής Πολιτικής της Αποκεντρωμένης Διοίκησης Αιγαίου».
34. Την υπ’ αρ. 86784/19-12-2022 (ΥΟΔΔ 1183 - ΑΔΑ:
6ΙΗ446ΜΤΛ6-ΤΩ1) απόφαση του Υπουργού Εσωτερικών,
με την οποία η Μαριάννα Νικολαΐδου διορίζεται Γραμματέας Αποκεντρωμένης Διοίκησης Αιγαίου.
35. Την υπ’ αρ.1239/18-01-2023 (Β’ 240, ΑΔΑ: 6Υ4ΜΟΡ1Ι-ΩΣΙ) απόφαση της Γραμματέως Αποκεντρωμένης
Διοίκησης Αιγαίου περί μεταβίβασης αρμοδιοτήτων
και παροχής εξουσιοδότησης υπογραφής διοικητικών
πράξεων και εγγράφων «Με εντολή Γραμματέα» στον/ην Προϊστάμενο της Γενικής Διεύθυνσης Χωροταξικής,
Περιβαλλοντικής και Αγροτικής Πολιτικής της Αποκεντρωμένης Διοίκησης Αιγαίου και στους-ις Προϊσταμέ-
νους/-ες των οργανικών μονάδων αυτής.
36. Το γεγονός ότι με βάση την παραπάνω (35) σχετική
απόφαση της Γραμματέως Αποκεντρωμένης Διοίκησης
Αιγαίου (Β’ 240/2023), η υπογραφή της παρούσας ανήκει
στη Γραμματέα της Αποκεντρωμένης Διοίκησης Αιγαίου.
37. Το τελευταίο εδάφιο της παρ. Α2 του άρθρου 2 της
παραπάνω (35) σχετικής απόφασης, περί υπογραφής
σχεδίων (διαγραμμάτων).
38. Τις διατάξεις του ν. 4915/2022 (Α’ 63) και ειδικά του
άρθρου 54 αυτού.
Και επειδή
1. Η αρμοδιότητα κύρωσης δικτύου κοινοχρήστων
χώρων σε οικισμό με πληθυσμό κάτω των 2000 κατοίκων οριοθετημένων κατά τις διατάξεις του π.δ. της
24-4/3.5.1985 (Δ’ 181) ανήκει στον πρώην Γενικό Γραμματέα Αποκεντρωμένης Διοίκησης (νυν Γραμματέα Απο-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 163/09.03.2023
κεντρωμένης Διοίκησης) κατά τα οριζόμενα στο άρθρο
35 του ν. 3937/2011 (Α’ 60).
2. Τo συνολικό προς κύρωση παραχωρηθέν εδαφικό
τμήμα που περιγράφεται στην 4.060/30-11-2005 συμβολαιογραφική πράξη και απεικονίζεται στο Τοπογρα-
φικό Διάγραμμα που την συνοδεύει, σε συνδυασμό
με την εισήγηση της Διεύθυνσης Πολεοδομίας Δήμου
Σύρου-Ερμούπολης, θεωρείται κατάλληλο δεδομένου
ότι συνδέεται με το υφιστάμενο δίκτυο κοινοχρήστων
χώρων πριν το 1985 παλαιότητα του οποίου (πριν του
1985) αποδεικνύεται από το γεγονός ότι φαίνεται στην
αεροφωτογραφία του 1985 των ορίων του οικισμού,
αποφασίζουμε:
1. Την κύρωση τμήματος υφιστάμενου δικτύου
κοινοχρήστων χώρων σύμφωνα με το άρθρο 35 του
ν. 3937/2011 (Α’ 60), εντός των ορίων του οικισμού Ατελιού Βάρης Δήμου Σύρου-Ερμούπολης, νήσου Σύρου,
Ν. Κυκλάδων, Περιφέρειας Νοτίου Αιγαίου όπως αυτό
αποτυπώνεται στο με χρονολογία ΜΑΡΤΙΟΣ 2021 και
κλίμακα 1:200 Τοπογραφικό Διάγραμμα περιοχής κύρωσης δικτύου κοινοχρήστων χώρων του Διπλωματού-
χου Πολιτικού Μηχανικού Ισίδωρου Ροσσολάτου, και
συγκεκριμένα δρόμο όπως αυτός περιγράφεται: από
τα σημεία του άξονα 1, 2, 3, 4,.., έως και 25, το οποίο
θεωρείται-υπογράφεται από τον Προϊστάμενο της Διεύθυνσης ΠΕ.ΧΩ.ΣΧ. Νοτίου Αιγαίου της Αποκεντρωμένης
Διοίκησης Αιγαίου και αποτελεί ανασπόσπαστο τμήμα
της παρούσας απόφασης.
2. Η ισχύς της απόφασης αρχίζει από τη δημοσίευσή
της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 163/09.03.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 163/09.03.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 163/09.03.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 163/09.03.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 163/09.03.2023
Η απόφαση αυτή να δημοσιευθεί στην Εφημερίδα της Κυβερνήσεως.
Ερμούπολη, 20 Φεβρουαρίου 2023
Η Γραμματέας Αποκεντρωμένης Διοίκησης
ΜΑΡΙΑΝΝΑ ΝΙΚΟΛΑΪΔΟΥ

[Source: 20230400163.pdf | Tokens: 10393]